LIETUVOS RESPUBLIKOS

SAUGOMŲ TERITORIJŲ ĮSTATYMO NR. I-301 7 STRAIPSNIO PAKEITIMO ĮSTATYMO PROJEKTO AIŠKINAMASIS RAŠTAS

1. Įstatymo projekto rengimą paskatinusios priežastys, parengto projekto tikslai ir uždaviniai

Lietuvos Respublikos saugomų teritorijų įstatymo Nr. I-301 7 straipsnio pakeitimo įstatymo projektas (toliau – Įstatymo projektas) parengtas siekiant papildyti Lietuvos Respublikos saugomų teritorijų įstatymo 7 straipsnio 2 dalį numatant papildomą galimybę vietos gyventojams vykdyti limituotą žvejybą gamtiniuose rezervatuose ir detalizuojant kas yra vietos gyventojai.

Projekto rengėjas – Lietuvos Respublikos Seimo narys Kęstutis Mažeika

2. Kaip šiuo metu yra reguliuojami įstatymo projekte aptarti teisiniai santykiai

Lietuvos Respublikos saugomų teritorijų įstatyme (Įstatymas) numatyta kad vietos gyventojai gamtiniuose rezervatuose gali uogauti ir grybauti (laikantis gamtinių rezervatų nuostatuose nustatytos tvarkos), tačiau nėra numatyta galimybė vykdyti ir limituotą žvejybą.

3. Kokios siūlomos naujos teisinio reguliavimo nuostatos ir kokių teigiamų rezultatų laukiama

Įstatymo projekte numatoma, kad gamtiniuose rezervatuose būtų nedraudžiama vykdyti limituotą žvejybą, laikantis rezervatų nuostatuose, kurie tvirtinami Lietuvos Respublikos Vyriausybės nutarimu, nustatytos tvarkos. Tai leistų nenutraukti tradicijos, kuri egzistavo, pvz., Žuvinto rezervate, kai iki Saugomų teritorijų įstatymo 7 straipsnio pakeitimo, kai vietos gyventojų uogavimo, grybavimo veikla ar žvejyba buvo reguliuojama poįstatyminiais teisės aktais, vietos gyventojams buvo suteikiama teisė ribotomis sąlygomis žvejoti Žuvinto ežere keletą dienų per metus. Daugelio kitų rezervatų atveju, jeigu tokios tradicijos nebuvo, uogavimas, grybavimas arba limituota žvejyba nebūtų leista – apsisprendimas dėl to įvyktų Vyriausybei tvirtinant atitinkamos saugomos teritorijos nuostatus.

4. Numatomo teisinio reguliavimo poveikio vertinimo rezultatai, galimos neigiamos priimto įstatymo pasekmės ir kokių priemonių reikėtų imtis, kad tokių pasekmių būtų išvengta

Priėmus Įstatymo projektą tikėtina neigiama reakcija iš gamtosauginių NVO, nes padidės griežčiausią apsaugos statusą turinčių teritorijų lankomumas ir juose saugomų gyvūnų trikdymas.

5. Kokią įtaką įstatymas turės kriminogeninei situacijai, korupcijai

Projektas nesusijęs su įtaka kriminogeninei situacijai.

6. Kaip įstatymo įgyvendinimas atsilieps verslo sąlygoms ir jo plėtrai

Projektas nesusijęs su įtaka verslo sąlygoms ir jo plėtra.

7. Įstatymo inkorporavimas į teisinę sistemą, kokius teisės aktus būtina priimti, kokius galiojančius teisės aktus reikia pakeisti ar pripažinti netekusiais galios

Priėmus įstatymo pakeitimo projektą, papildomai reikės pakeisti (jeigu naujas teisinis reguliavimas atitiks buvusią teisės aktais reguliuotą tradiciją):

1) Čepkelių valstybinio rezervato nuostatus patvirtintus Lietuvos Respublikos Vyriausybės 1999 m. lapkričio 8 d. nutarimu Nr. 1238.

2) Kamanų valstybinio rezervato nuostatus patvirtintus Lietuvos Respublikos Vyriausybės 1999 m. lapkričio 8 d. nutarimu Nr. 1238.

3) Viešvilės valstybinio rezervato nuostatus patvirtintus Lietuvos Respublikos Vyriausybės 1999 m. lapkričio 8 d. nutarimu Nr. 1238.

4) Aukštaitijos nacionalinio parko nuostatus patvirtintus Lietuvos Respublikos Vyriausybės 2002 m. lapkričio 19 d. nutarimu Nr. 1817.

5) Dzūkijos nacionalinio parko nuostatus patvirtintus Lietuvos Respublikos Vyriausybės 2002 m. lapkričio 19 d. nutarimu Nr. 1817.

6) Žemaitijos nacionalinio parko nuostatus patvirtintus Lietuvos Respublikos Vyriausybės 2002 m. lapkričio 19 d. nutarimu Nr. 1817.

7) Kuršių nerijos nacionalinio parko nuostatus patvirtintus Lietuvos Respublikos Vyriausybės 1999 m. kovo 19 d. nutarimu Nr. 308.

8) Anykščių regioninio parko nuostatus patvirtintus Lietuvos Respublikos Vyriausybės 1999 m. gruodžio 15 d. nutarimu Nr. 1407.

9) Labanoro regioninio parko nuostatus Lietuvos Respublikos Vyriausybės 1999 m. balandžio 29 d. nutarimu Nr. 490.

10) Nemuno deltos regioninio parko nuostatus Lietuvos Respublikos Vyriausybės 1999 m. balandžio 29 d. nutarimu Nr. 490.

11) Pajūrio regioninio parko nuostatus Lietuvos Respublikos Vyriausybės 1999 m. balandžio 29 d. nutarimu Nr. 490.

12) Panemunių regioninio parko nuostatus Lietuvos Respublikos Vyriausybės 1999 m. balandžio 29 d. nutarimu Nr. 490.

13) Salantų regioninio parko nuostatus Lietuvos Respublikos Vyriausybės 1999 m. balandžio 29 d. nutarimu Nr. 490.

14) Sartų regioninio parko nuostatus patvirtintus Lietuvos Respublikos Vyriausybės 1999 m. balandžio 29 d. nutarimu Nr. 490.

15) Tytuvėnų regioninio parko nuostatus patvirtintus Lietuvos Respublikos Vyriausybės 1999 m. balandžio 29 d. nutarimu Nr. 490.

16) Varnių regioninio parko nuostatus, patvirtintus Lietuvos Respublikos Vyriausybės 1999 m. balandžio 29 d. nutarimu Nr. 490.

17) Ventos regioninio parko nuostatus, patvirtintus Lietuvos Respublikos Vyriausybės 1999 m. balandžio 29 d. nutarimu Nr. 490.

18) Vištyčio regioninio parko nuostatus, patvirtintus Lietuvos Respublikos Vyriausybės 1999 m. balandžio 29 d. nutarimu Nr. 490.

19) Veisiejų regionio parko nuostatus, patvirtintus Lietuvos Respublikos Vyriausybės 1999 m. balandžio 29 d. nutarimu Nr. 490.

20) Žuvinto biosferos rezervato nuostatus, patvirtintus Lietuvos Respublikos Vyriausybės 2002 m. lapkričio 19 d. nutarimu Nr.1817

21) aplinkos ministro 2012-12-31 įsakymu Nr. D1-1128 patvirtintą Limituotos žvejybos vidaus vandenyse organizavimo ir vykdymo, limituotos žvejybos reguliavimo priemonių ir sąlygų nustatymo, paskelbimo ir atšaukimo tvarkos aprašą, nustatant limituotos žvejybos sąlygas gamtiniuose rezervatuose.

8. Ar įstatymo projektas parengtas laikantis Lietuvos Respublikos valstybinės kalbos, Teisėkūros pagrindų įstatymų reikalavimų, o įstatymo projekto sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka

Projektas parengtas laikantis nustatytų reikalavimų.

9. Ar įstatymo projektas atitinka Žmogaus teisių ir pagrindinių laisvių apsaugos konvencijos nuostatas ir Europos Sąjungos dokumentus

Projekto nuostatos Žmogaus teisių ir pagrindinių laisvių apsaugos konvencijos nuostatoms ir Europos Sąjungos dokumentams neprieštarauja.

10. Jeigu įstatymui įgyvendinti reikia įstatymų įgyvendinamųjų teisės aktų, kas ir kada juos turėtų priimti.

Įstatymui įgyvendinti reikalingų įgyvendinamųjų teisės aktų sąrašas pateiktas šio aiškinamojo rašto 7 punkte. Juos priimti turi LR Vyriausybė ir aplinkos ministras.

11. Kiek valstybės, savivaldybių biudžetų ir kitų valstybės įsteigtų fondų lėšų prireiks įstatymui įgyvendinti, ar bus galima sutaupyti (pateikiami prognozuojami rodikliai einamaisiais ir artimiausiais 3 biudžetiniais metais)

Papildomų lėšų iš valstybės biudžeto ir kitų valstybės įsteigtų fondų lėšų įstatymo įgyvendinimui neprireiks.

12. Įstatymo projekto rengimo metu gauti specialistų vertinimai ir išvados

Negauta

13. Reikšminiai žodžiai, kurių reikia šiam projektui įtraukti į kompiuterinę paieškos sistemą, įskaitant Europos žodyno „Eurovoc“ terminus, temas bei sritis

„gamtinis rezervatas“; „biosferos rezervatas“; „valstybinis parkas“; „limituota žvejyba“.

14. Kiti, iniciatorių nuomone, reikalingi pagrindimai ir paaiškinimai.

Iniciatyva parengti Įstatymo pakeitimą kilo dėl žvejybos įteisinimo Žuvinto gamtiniame rezervate. Iki šiol limituota žvejyba vykdavo tik Žuvinto gamtiniame rezervate – žvejoti buvo leidžiama tik nuo ledo 5 artimiausių kaimų gyventojams, tokią sąlygą numatė poįstatyminiai teisė aktai. Tai vykdoma apie 23 metus. Per eilę metų keičiantis teisės aktams tokia veikla nebuvo tinkamai įteisinta įstatymo lygiu, todėl siekiama tai teisiškai reglamentuoti – suteikti oficialią galimybę vietos gyventojams ir toliau žiemą žvejoti Žuvinto gamtiniame rezervate. Pažymėtina, kad naujai rengiamuose Žuvinto biosferos rezervato nuostatuose siekiama išplėsti kaimų sąrašą, kad daugiau vietos gyventojų turėtų teisę žvejoti (formuluojant nuostatą, kad vietos gyventojai yra tie, kurie nustatyta tvarka yra deklaravę gyvenamąją vietą kaimuose ir viensėdžiuose besiribojančiuose su gamtiniai rezervatais, kaimų sąrašas prasiplėstų 5 naujais kaimais).

Teikia

Seimo narys	Kęstutis Mažeika